Manises acull la I assemblea de l’Associació Espanyola de Ciutats Creatives de la UNESCO
25 de abril de 2023

Manises, 25 de abril de 2023. Ahir Manises va acollir la primera assemblea de l’Associació Espanyola de Ciutats Creatives de la UNESCO que va veure la llum com a associació el passat mes de setembre al DNA de Dénia.

Una vegada constituïda l’associació amb els quatre primers membres Dénia, Manises, Llíria i Burgos; a la primera assemblea s’han modificat els estatuts per poder facilitar l’entrada de més ciutats espanyoles i poder, d’aquesta manera, afavorir la incorporació de nous membres. El pròxim membre que entrarà a formar part de la associació serà Granada.

Entre els temes a tractar es va parlar de la trobada de Ciutats Creatives Espanyoles de 2023 que tindrà lloc després de l’estiu a Valladolid així com del compromís de dur a terme altra trobada nacional amb l’impuls de la comissió nacional de la UNESCO i el Ministeri de Cultura a Madrid.

A l’assemblea van assistir Vicent Grimalt, alcalde de Dénia; Floren Terrades, Focal Point de Dénia; Vicente Marañón de Pablo, vicealcalde de Burgos; Raquel Puente, Focal Point de Burgos, Joan Manuel Miguel, alcalde de Llíria; Francesc García, regidor de Turisme de Llíria; Vicent Sesé, Focal Point de Llíria; Jesús Borràs, alcalde de Manises; Àngel Mora, regidor de Turisme de Manises; Xavier Morant, regidor de Promoció de la Ceràmica de Manises; Marisé Guillen, Focal Point de Manises i David Prieto, tècnic de Turisme de Manises.

La Xarxa de Ciutats Creatives va ser llançada per la UNESCO a l'octubre de 2004, després de la decisió presa pel 170é Consell Executiu. Té com a objectiu estimular la Cooperació Internacional entre ciutats que inverteixen en la creativitat com a motor de desenvolupament urbà sostenible, inclusió social i influència cultural, promovent d'aquesta manera que es perseguisquen en el terreny els objectius de la UNESCO respecte a la diversitat cultural.

Entre les Ciutats Creatives Espanyoles trobem: Sevilla (Música, 2006), Bilbao (Disseny, 2014), Granada (Literatura, 2014), Burgos (Gastronomia, 2015), Dénia (Gastronomia, 2015), Barcelona (Literatura, 2015), Terrassa (Cinema, 2017), Llíria (Música, 2019), Valladolid (Cinema, 2019) i Manises (Artesania i arts Populars, 2021).